# Conselleria de Serveis Socials, Igualtat i Habitatge de la Generalitat Valenciana

La Conselleria de Serveis Socials, Igualtat i Habitatge de la Generalitat Valenciana és una conselleria o departament del Consell de la Generalitat Valenciana creat en la XI Legislatura (2023-2027) que unifica les conselleries anteriors d'Igualtat i Polítiques Inclusives i d'Habitatge i Arquitectura Bioclimàtica.
Ostenta les competències en matèria de polítiques de prestació social, serveis socials, dependència, persones amb diversitat funcional, igualtat, famílies, infància i adolescència, adopcions, joventut, dona, persones migrants, cooperació al desenvolupament, voluntariat social i habitatge.
La consellera o titular de la Conselleria de Serveis Socials, Igualtat i Habitatge de la Generalitat Valenciana és Susana Camarero Benítez (Partit Popular) des de 2023.

## Estructura orgànica

La Conselleria d'Igualtat i Polítiques Inclusives de la Generalitat Valenciana queda estructurada en els òrgans superiors següents:
* Secretaria Autonòmica de Serveis Socials i Autonomia Personal
* Secretaria Autonòmica d'Inclusió i de l'Agència Valenciana de la Igualtat
L'estructura orgànica bàsica de la Conselleria d'Igualtat i Polítiques Inclusives de la Generalitat Valenciana és:

   ### Secretaria Autonòmica de Serveis Socials i Autonomia Personal

       Assumix les funcions que li atribuïx l'article 68 de la Llei 5/1983, de 30 de desembre, del Consell, en matèria de polítiques de prestació social, serveis socials, direcció i execució de la política social, coordinació de les polítiques de promoció de l'autonomia personal i atenció a les persones en situació de dependència, a les persones amb discapacitat, majors, menors i adopcions.

      ### Direcció General de Serveis Socials i Persones en Situació de Dependència

          Assumix les funcions en matèria de política de serveis socials, de formació i qualitat de vida, la proposta, programació i execució de les polítiques generals en matèria d'atenció a les persones en situació de dependència i la participació activa de les persones majors en la societat. Assumix així mateix les funcions en matèria del menor, derivades de la legislació vigent en matèria de protecció i responsabilitat penal de menors.

      ### Direcció General de Diversitat Funcional

          Assumix les funcions de proposta, programació i execució de les polítiques generals en matèria d'atenció a les persones amb discapacitat, promoció de l'autonomia personal, així com la coordinació de centres propis, assistència social a persones amb malaltia mental crònica i equipament de centres.

      ### Direcció General de Planificació, Ordenació, Avaluació i Qualitat

          Li correspon impulsar, col·laborar en la tramitació i, si és el cas, elaborar normes, plans i projectes d'actuació en matèries que afecten el conjunt de la conselleria, així com coordinar l'acció dels òrgans de la conselleria quan la seua actuació haja de ser conjunta o haja de tindre efectes més enllà del seu àmbit específic d'actuació, fomentar i executar les actuacions en matèria de responsabilitat social corporativa, realitzar tant la prevenció, la supervisió i el control del compliment de la normativa vigent, com la promoció, la normalització, el seguiment i l'avaluació de la qualitat en la prestació dels serveis socials. Assumix així mateix les funcions relatives a infraestructures, eliminació de barreres arquitectòniques, inspecció en matèria de serveis socials, formació i qualitat de vida.

   ### Secretaria Autonòmica d'Inclusió i de l'Agència Valenciana de la Igualtat

       Assumix les funcions que li atribuïx l'article 68 de la Llei 5/1983, de 30 de desembre, del Consell, en matèria de política social de famílies, inclusió social, joventut, integració de les persones migrants, voluntariat social, igualtat, atenció i programes de la dona, conciliació, prevenció de la violència de gènere i atenció a les víctimes. Exercix la Direcció General de l'Institut Valencià de la Joventut. Generalitat Jove.

      ### Direcció General d'Inclusió Social

          Assumix les funcions en matèria d'inclusió social, integració de les persones migrants i voluntariat social.

      ### Direcció General de l'Institut Valencià de les Dones i per la Igualtat de Gènere

          Assumix les funcions relatives a la promoció i execució de mesures per a fer efectiu el dret a la igualtat de tracte i d'oportunitats entre dones i hòmens, promoció, participació i programes de la dona, prevenció de la violència de gènere i atenció a les víctimes.

      ### Direcció General de l'Agència Valenciana d'Igualtat en la Diversitat

          Assumix les funcions relacionades amb la política d'igualtat especialment polítiques de LGTBI, de diversitat familiar, de diversitat ètnica, religiosa i de culte, per a la no-discriminació i garantia d'igualtat d'oportunitats.

   ### Subsecretaria

       Assumix les funcions establides en l'article 69 de la Llei 5/1983, de 30 de desembre, del Consell.

## Càrrecs

* Conselleria de Benestar Social: Aitana Mas i Mas (29 de juny de 2022)
** Secretaria Autonòmica de Serveis Socials i Autonomia Personal: Sandra Casas Molina (6 juliol 2015)
*** Direcció General de Serveis Socials i Persones en Situació de Dependència: Mercé Martínez i Llopis (9 juliol 2015)
*** Direcció General de Diversitat Funcional: Antonio Raya Álvarez (9 juliol 2015)
*** Direcció General de Planificació, Ordenació, Avaluació i Qualitat: Gustavo Zaragoza Pascual (9 juliol 2015)
** Secretaria Autonòmica d'Inclusió i de l'Agència Valenciana de la Igualtat: Alberto Ibáñez Mezquita (6 juliol 2015)
*** Direcció General d'Inclusió Social: Helena Ferrando i Calatayud (9 juliol 2015)
*** Direcció General de l'Institut Valencià de les Dones i per la Igualtat de Gènere: Anaïs Menguzzato García (9 juliol 2015)
*** Direcció General de l'Agència Valenciana d'Igualtat en la Diversitat: José de Lamo Pastor (9 juliol 2015)
** Subsecretaria: Francesc Gamero Lluna (9 juliol 2015)

## Història

A la VIII Legislatura (2011-2015) es va integrar amb Justícia, passant a denominar-se Conselleria de Justícia i Benestar Social, dirigida pel conseller Jorge Cabré Rico. Quan al desembre de 2012, Alberto Fabra Part va remodelar el Consell, Benestar Social va retornar com a conselleria, amb Asunción Sánchez Zaplana al capdavant.

## Llista de Conselleres i Consellers

| # | Legislatura | Nom | Inici mandat | Fi mandat | Partit polític |
| Conselleria de Transports i Benestar Social (1978-1981) ||||||||
| 1 | Preautonomia | Emèrit Bono i Martínez | 10 d'abril de 1978 | 1 de novembre de 1978 | PCPV |
| 2 | Preautonomia | José Galán Peláez | 1 de novembre de 1978 | 30 de juny de 1979 | PCPV |
| 3 | Preautonomia | Antonio Espinosa Chapinal | 30 de juny de 1979 | 15 de juliol de 1980 | UCD |
| 4 | Preautonomia | José Luis Sorribes Mur | 1 d'octubre de 1980 | 15 de setembre de 1981 | UCD |
| Dissolta (1981-1991) ||||||||
| Conselleria de Treball i Afers Socials (1991-1997) ||||||||
| 5 | III | Martín Sevilla Jiménez | 16 de juliol de 1991 | 12 de juliol de 1993 | PSPV |
| 6 | III | Francisco Javier Sanahuja Sanchis | 12 de juliol de 1993 | 6 de juliol de 1995 | PSPV |
| 7 | IV | José Sanmartín Esplugues | 6 de juliol de 1995 | 24 de febrer de 1997 | PP |
| Conselleria de Benestar Social (1997-2011) ||||||||
| 8 | IV | Marcela Miró Pérez | 24 de febrer de 1997 | 23 de juliol de 1999 | PP |
| 9 | V | María Carmen Mas Rubio | 23 de juliol de 1999 | 17 de maig de 2000 | PP |
| 10 | V | Rafael Blasco Castany | 22 de maig de 2000 | 21 de juny de 2003 | PP |
| 11 | VI | Alicia de Miguel García | 21 de juny de 2003 | 29 de juny de 2007 | PP |
| 12 | VII | Juan Gabriel Cotino Ferrer | 29 de juny de 2007 | 28 d'agost de 2009 | PP |
| 13 | VII | Angélica Such Ronda | 28 d'agost de 2009 | 22 de juliol de 2011 | PP |
| Conselleria de Justícia i Benestar Social (2011-2012) ||||||||
| 14 | VIII | Jorge Cabré Rico | 22 de juliol de 2011 | 7 de desembre de 2012 | PP |
| Conselleria de Benestar Social (2012-2015) ||||||||
| 15 | VIII | Asunción Sánchez Zaplana | 7 de desembre de 2012 | 29 de juny de 2015 | PP |
| Conselleria d'Igualtat i Polítiques Inclusives (2015-2023) ||||||||
| 16 | IX i X | Mónica Oltra Jarque | 29 de juny de 2015 | 29 de juny de 2022 | Compromís |
| 17 | X | Aitana Mas i Mas | 29 de juny de 2022 | 18 de juliol de 2023 | Compromís |
| Conselleria de Serveis Social, Igualtat i Habitatge (2023- ) ||||||||
| 18 | XI | Susana Camarero Benítez | 19 de juliol de 2023 | Actualitat | PP |

## Històric de càrrecs

* Secretaria Autonòmica de Benestar Social:
** David Ignacio Calatayud Chover (6 juliol 2007 -)
* Secretaria Autonòmica de Prestacions Sociosanitàries:
** Francisco Javier Reverte Lledó (- 6 juliol 2007)
* Sotssecretaria:
** Pilar Máñez Capmany (- 6 juliol 2007)
** Mariano Vivancos Comes (6 juliol 2007 -)
* Secretaria Autonòmica d'Autonomia Personal i Dependència:
** María Manuela García Reboll (14 desembre 2012 - 10 gener 2014)
** Manuel Escolano Puig (10 gener 2014 - 6 juliol 2015)
* Secretaria Autonòmica de Família i Solidaritat:
** Lucía Cerón Hernández (14 desembre 2012 - 6 juliol 2015)
* Subsecretaria:
** Carlos Precioso Estiguín (14 desembre 2012 - 8 juliol 2015)
* Direcció General de Persones amb Discapacitat (i Dependència):
** Pilar Collado Capilla (14 desembre 2012 - 8 juliol 2015)
* Direcció General (d'Acció Social) de Dependència i Majors:
** Pilar Albert Guerola (14 desembre 2012 - 8 juliol 2015)
* Direcció General de Família i Dona:
** Laura Chorro Diéguez (14 desembre 2012 - 8 juliol 2015)
* Direcció General de Servicis Socials i (del) Menor:
** Rosa Aragonés Pomares (14 desembre 2012 - 8 juliol 2015)
* Direcció General d'Integració, Inclusió Social i Cooperació:
** Herminia Palomar Pérez (14 desembre 2012 - 8 juliol 2015)
* Direcció General de la Joventut i de l'Institut Valencià de la Joventut, Generalitat Jove:
** Marcos Sanchis Fernández (14 desembre 2012 - 8 juliol 2015)

## Històric de l'estructura orgànica
### 8a Legislatura

La Conselleria de Benestar Social de la Generalitat Valenciana queda estructurada en els òrgans superiors següents:
* Secretaria Autonòmica d'Autonomia Personal i Dependència
* Secretaria Autonòmica de Serveis Socials i Solidaritat
L'estructura orgànica bàsica de la Conselleria de Benestar Social de la Generalitat Valenciana és:

   #### Secretaria Autonòmica d'Autonomia Personal i Dependència

       Assumix les funcions que li atribuïx l'article 68 de la Llei del Consell en matèria de coordinació de les polítiques de Promoció de l'Autonomia Personal i Atenció a les persones en situació de dependència, a les persones amb discapacitat i majors.

      #### Direcció General de Persones amb Discapacitat

          Assumix les funcions de proposta, programació i execució de les polítiques generals en matèria d'atenció a les persones amb discapacitat, promoció de l'autonomia personal, així com la coordinació de centres propis, assistència social a persones amb malaltia mental crònica i equipament de centres.

      #### Direcció General de Dependència i Majors

          Assumix les funcions en matèria de proposta, programació i execució de les polítiques generals en matèria d'atenció a les persones en situació de dependència i la participació activa de les persones majors en la societat.

   #### Secretaria Autonòmica de Serveis Socials i Solidaritat

       Assumix les funcions que li atribuïx l'article 68 de la Llei del Consell en matèria de direcció i execució de la política social i de família; menor, adopció, joventut, mediació, atenció i programes de la dona, conciliació, prevenció de la violència de gènere i atenció a les víctimes, serveis socials, inclusió social, integració de la immigració, cooperació al desenvolupament, voluntariat social i solidaritat.

      #### Direcció General de Família i Dona

          Assumix les funcions en matèria de promoció i execució de les mesures necessàries per a assegurar una política integral en benefici de la família, així com les relatives a promoció i execució de mesures per a fer efectiu el dret a la igualtat de tracte i d'oportunitats entre dones i homes, promoció, participació i programes de la dona, prevenció de la violència de gènere i atenció a les víctimes.

      #### Direcció General de Serveis Socials i Menor

          Assumix les funcions en matèria de serveis socials i menor, aquesta última derivada de l'aplicació de la legislació vigent en matèria de protecció i responsabilitat penal de menors.

      #### Direcció General d'Integració, Inclusió Social i Cooperació

          Assumix les funcions en matèria d'inclusió social, integració de la immigració i voluntariat social, així com les funcions en matèria de cooperació al desenvolupament i solidaritat.

      #### Direcció General de la Joventut

          Assumix les funcions en matèries relacionades amb la joventut, i el seu titular exercix la Direcció General de l'Institut Valencià de la Joventut. Generalitat Jove.
El 10 de gener de 2014 s'efectuen els següents canvis en l'estructura orgànica:
* La Secretaria Autonòmica de Família i Solidaritat passa a denominar-se Secretaria Autonòmica de Serveis Socials i Solidaritat.
* La Direcció General de Persones amb Discapacitat i Dependència passa a denominar-se Direcció General de Persones amb Discapacitat.
* La Direcció General d'Acció Social i Majors passa a denominar-se Direcció General de Dependència i Majors.
* La Direcció General del Menor passa a denominar-se Direcció General de Serveis Socials i Menor.
* La Direcció General d'Integració i Cooperació passa a denominar-se Direcció General d'Integració, Inclusió Social i Cooperació.

## Referències

* ↑ «Fitxa alt càrrec - Generalitat Valenciana». [Consulta: 18 agost 2023].
* ↑ «Decret 9/2015, de 30 de juny, del president de la Generalitat, pel qual determina les secretaries autonòmiques en què s'estructura la Presidència de la Generalitat i les conselleries.» (PDF). Diari Oficial de la Comunitat Valenciana, núm. 7561, 01-07-2015, p. 20901.
* ↑ «Decret 103/2015, de 7 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat» (PDF). Diari Oficial de la Comunitat Valenciana, núm. 7566, 08-07-2015, p. 21644.
* 1 2 3 4 «Decret 102/2015, d'1 de juliol, del Consell, pel qual cessen i nomena les persones titulars de secretaries autonòmiques de la Generalitat» (PDF). Diari Oficial de la Comunitat Valenciana, núm. 7564, 06-07-2015, p. 21403.
* 1 2 3 4 5 6 7 «Decret 105/2015, de 7 de juliol, del Consell, pel qual nomena alts càrrecs de l'Administració de la Generalitat» (PDF). Diari Oficial de la Comunitat Valenciana, núm. 7566, 08-07-2015, p. 21722.
* ↑ «Decret 6/2003, de 21 de juny, del president de la Generalitat, pel qual assigna la titularitat de les conselleries en què s'organitza l'administració de la Generalitat» (PDF). Diari Oficial de la Generalitat Valenciana, núm. 4528, 23-06-2003, p. 17988.
* ↑ «Decret 7/2004, de 27 d'agost, del president de la Generalitat, pel qual s'assigna la titularitat de les conselleries amb competències executives en què s'organitza l'administració de la Generalitat» (PDF). Diari Oficial de la Generalitat Valenciana, núm. 4830, 30-08-2004, p. 22075.
* ↑ «Decret 2/2006, de 29 de maig, del president de la Generalitat, pel qual assigna la titularitat de les conselleries amb competències executives en què s'organitza l'administració de la Generalitat i nomena portaveu del Consell» (PDF). Diari Oficial de la Generalitat Valenciana, núm. 5269, 30-05-2006, p. 19417.
* ↑ «Decret 8/2007, de 28 de juny, del president de la Generalitat, pel qual nomena vicepresidents, consellers, secretari i portaveu del Consell» (PDF). Diari Oficial de la Comunitat Valenciana, núm. 5545, 29-06-2007, p. 27798.
* ↑ «Decret 20/2012, de 7 de desembre, del President de la Generalitat, pel qual cessen i es nomenen consellers, secretari i portaveu del Consell» (PDF). Diari Oficial de la Comunitat Valenciana, núm. 6919, 10-12-2012, p. 35291.
* ↑ «Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell» (PDF). Diari Oficial de la Comunitat Valenciana, núm. 7560, 30-06-2015, p. 20847.
* 1 2 3 4 «Decret 93/2007, de 6 de juliol, del Consell, pel qual cessen i es nomenen alts càrrecs de l'administració de la Generalitat» (PDF). Diari Oficial de la Comunitat Valenciana, núm. 5551, 09-07-2007, p. 28652.
* 1 2 3 4 5 6 7 8 9 «Decret 180/2012, de 14 de desembre, del Consell, pel qual cessen i es nomenen alts càrrecs de l'administració de la Generalitat» (PDF). Diari Oficial de la Comunitat Valenciana, núm. 6924, 17-12-2012, p. 35773.
* 1 2 «Decret 10/2014, de 10 de gener, del Consell, pel qual cessen i es nomenen alts càrrecs de la Conselleria de Benestar Social» (PDF). Diari Oficial de la Comunitat Valenciana, núm. 7190, 13-01-2014, p. 795.
* 1 2 3 4 5 6 7 «Decret 104/2015, de 7 de juliol, del Consell, pel qual cessen alts càrrecs de l'Administració de la Generalitat» (PDF). Diari Oficial de la Comunitat Valenciana, núm. 7566, 08-07-2015, p. 21720.
* 1 2 «Decret 2/2014, de 10 de gener, del president de la Generalitat, pel qual es modifica el Decret 19/2012, de 7 de desembre, pel qual es determinen les conselleries en què s'organitza l'Administració de la Generalitat» (PDF). Diari Oficial de la Comunitat Valenciana, núm. 7190, 13-01-2014, p. 765.
* ↑ «Decret 9/2014, de 12 de juny, del President de la Generalitat, pel qual determina les conselleries en què s'organitza l'administració de la Generalitat» (PDF). Diari Oficial de la Comunitat Valenciana, núm. 7295, 13-06-2014, p. 13891.
* 1 2 «Decret 8/2014, de 10 de gener, del Consell, pel qual es modifica el Decret 179/2012, de 14 de desembre, pel qual s'establix l'estructura orgànica bàsica de la Presidència i de les conselleries de la Generalitat» (PDF). Diari Oficial de la Comunitat Valenciana, núm. 7190, 13-01-2014, p. 766.

## Vegeu també

* Conselleries del País Valencià
* Conselleria de Transports i Benestar Social de la Generalitat Valenciana
* Conselleria de Treball i Afers Socials de la Generalitat Valenciana
* Conselleria de Justícia i Benestar Social de la Generalitat Valenciana

## Enllaços externs

* Conselleria de Serveis Socials, Igualtat i Habitatge de la Generalitat Valenciana - Lloc web oficial